Diari Oficial de la Generalitat Valenciana


Sumari del DOGV 4153, del 21-12-2001 (2001/11283)

Informació pública del text resumit de quatre resolucions de la secretària general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les fundacions següents: .Fundación de la Comunidad Valenciana Santos Andrés y Santiago.; .Fundació de l'Esport Ilicità de la Comunitat Valenciana.; .Fundación de Apoyo a la Iniciativa Empresarial de la Comunidad Valenciana. i .Fundació Club Esportiu Castelló de la Comunitat Valenciana..
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4153

Data del DOGV
:   21-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11114


Data del document
:   04-12-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública del text resumit de quatre resolucions de la secretària general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les fundacions següents: ?Fundación de la Comunidad Valenciana Santos Andrés y Santiago?; ?Fundació de l'Esport Ilicità de la Comunitat Valenciana?; ?Fundación de Apoyo a la Iniciativa Empresarial de la Comunidad Valenciana- i ?Fundació Club Esportiu Castelló de la Comunitat Valenciana?. [2001/X11947]
  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en el qual s'estableix com a funció específica del Protectorat: ?donar publicitat a l'existència i activitats de les fundacions?, s'indica el següent:
  
Primer
  
Que mitjançant resolució de 20 de novembre de 2001, de la secretària general de la Conselleria de Justícia i Administracions Públiques, s'acordà inscriure al Registre de Fundacions de la Comunitat Valenciana, la ?Fundación de la Comunidad Valenciana Santos Andrés y Santiago?, i classificar-la de caràcter assistencial social.
  
La Fundació té com a objecte l'assistència social i sanitària i residència per a malalts mentals.
  
Correspon al Patronat de la Fundació determinar el mode en què s'hauran d'acomplir les finalitats esmentades en aquest article.
  
Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'alguna de les formes d'actuació següents:
  
L'ajuda econòmica per a l'assistència sanitària, social i residencial per als malalts mentals.
  
En les ajudes econòmiques per a les adquisicions de terrenys i construcció de nous centres per a l'assistència social i residencial per als malalts mentals.
  
La Fundació també podrà participar en la direcció i gestió del centre residencial i d'assistència als malalts mentals.
  
Seran beneficiaris potencials de la Fundació qualsevol malalt mental, l'àmbit o residència del qual siga qualsevol població de la comarca de la Ribera Baixa de la Comunitat Valenciana.
  
Segon
  
Que mitjançant resolució del 9 de novembre de 2001, de la secretària general de la Conselleria de Justícia i Administracions Públiques, s'acordà la inscripció al Registre de Fundacions de la Comunitat Valenciana, de la ?Fundació de l'Esport Ilicità de la Comunitat Valenciana- i classificar-la de caràcter de caràcter cultural esportiu.
  
La Fundació té les finalitats següents:
  
- La promoció, foment i suport de qualsevol activitat esportiva d'alt nivell amb representació en el municipi d'Elx.
  
- El suport a aquelles associacions esportives i esportistes radicades a Elx que dediquen els seus esforços a l'esport competitiu d'alt nivell.
  
Correspon al Patronat de la Fundació determinar el mode en què s'hauran d'acomplir les finalitats esmentades en aquest article. Les prestacions de la Fundació s'atorgaran de forma no lucrativa.
  
La Fundació pot en l'exercici de l'activitat pròpia:
  
- Organitzar esdeveniments, cursos de formació, convocar concursos i premis i, de mamenra genèrica, dur a terme totes les actuacions tendents a l'èxit de les seues finalitats.
  
Segons l'article 7 dels estatuts, seran potencials beneficiaris de la Fundació, les associacions esportives i els esportistes elxans.
  
Quan, per la seua naturalesa, les prestacions de la Fundació no puguen ser gaudides per qualsevol dels membres de la societat sense prèvia determinació, aquestes seran dispensades entre els qui millor s'acomoden als criteris següents: resultats esportius obtinguts, gestió esportiva i social realitzada, història i palmarés, pes específic de l'associació o de l'esportista en la societat en general, viabilitat i interés dels projectes presentats, insuficiència de mitjans de caràcter puntual (sense que puga prevaldre l'ordre en què són citats).
  
Tercer
  
Que mitjançant resolució de 30 d'octubre de 2001, de la secretària general de la Conselleria de Justícia i Administracions Públiques, s'acordà inscriure al Registre de Fundacions de la Comunitat Valenciana, la ?Fundación de Apoyo a la Iniciativa Empresarial de la Comunidad Valenciana?, i classificar-la de caràcter cultural de foment de l'economia social.
  
La Fundació té per objecte promoure les actuacions informatives i de suport - en general - a la iniciativa empresarial, el foment i el finançament de programes, activitats i projectes de les associacions, federacions i confederacions empresarials de la Comunitat Valenciana.
  
Correspon al Patronat de la fundació determinar el mode en què s'hauran d'acomplir les finalitats esmentades en aquest article. Les prestacions, de la fundació s'atorgaran de forma no lucrativa.
  
La fundació desenvoluparà el seus objectius amb el foment i el finançament de programes, activitats i projectes de les associacions, federacions i confederacions empresarials de la Comunitat Valenciana.
  
Seran beneficiaris potencials de la fundació les associacions, federacions i confederacions empresarials de la Comunitat Valenciana.
  
Quart
  
Que mitjançant resolució de data 17 de setembre de 2001, de la secretària general de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, la Fundació Club Esportiu Castelló de la Comunitat Valenciana, i classificar-la de caràcter cultural.
  
La Fundació té per objecte fomentar aquella iniciativa capaç de revertir directament en l'educació dels xiquets i els jovns de Castelló i la seua província, els actes de beneficència, la gestió de les categories inferiors del CE Castelló, i també, si s'escau, d'altres clubs, en les distintes modalitats i disciplines esportives, i la direcció de l'activitat social del Club.
  
Les activitats tendents al compliment de les finalitats fundacionals seran:
  
a) L'organització de col·loquis, conferències i ?campus?, per a fomentar l'esport de base, i animar els jóvens a practicar l'esport com un joc i una activitat complementària en la seua formació.
  
b) L'organització i la gestió de l'escola de futbol de la Fundació CE Castelló, i oferir tots els xiquets i els jóvens que la integren, els mitjans humans i materials necessaris per a la seua formació esportiva i humana.
  
c) La firma d'acords i convenis amb col·legis, clubs, associacions i la resta d'entitats públiques o privades, que permeten establir les vies adequades per al foment l'esport base.
  
d) La gestió de la ciutat esportiva, les instal·lacions i els altres mitjans materials i humans de la qual es posaran al servei de la pràctica de l'esport, l'organització d'activitats culturals, d'oci i esplai, per tal de propiciar i fomentar la convivència de les persones de tota la societat castellonenca.
  
e) La creació, organització i gestió del Museu del CE Castelló, per tal de recopilar i recuperar la documentació que contribuïsca a difondre la història del CE Castelló.
  
f) L'organització i realització d'activitats que contribuïsquen a fomentar la solidaritat amb els més necessitats.
  
g) La firma d'acords i convenis de col·laboració amb les penyes del CE Castelló i amb l'Associació d'exjugadors.
  
Seran beneficiaris potencials de la Fundació, tota classe d'institucions, associacions, clubs, col·legis i professionals que tinguen per finalitat la promoció i difusió de l'esport de base.